కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రణ్‌బీర్‌తో వ్యాన్‌లో కూర్చోనన్న కత్రినా
నిన్నమొన్నటివరకు చేతిలో చెయ్యేసి ప్రేమపక్షుల్లా దేశాలు చుట్టొచ్చిన రణ్‌బీర్, కత్రినాల మధ్య సడెన్‌గా ఎంత గ్యాప్ పెరిగిందో..
TNN | Updated:
Jan 20, 2016, 05:47PM IST
రణ్‌బీర్‌తో వ్యాన్‌లో కూర్చోనన్న కత్రినా
నిన్నమొన్నటివరకు చేతిలో చెయ్యేసి ప్రేమపక్షుల్లా దేశాలు చుట్టొచ్చిన రణ్‌బీర్, కత్రినాల మధ్య సడెన్‌గా ఎంత గ్యాప్ పెరిగిందో చెప్పడానికి జనవరి 18న జరిగిన 'జగ్గా జాసూస్' షూటింగ్‌లో అనేక ఉదాహరణలు కనిపించాయి. కొంత కాలంగా కత్రినాతో కలిసి సహజీవనం చేస్తున్న రణ్‌బీర్ ఆ ఇంట్లోంచి వెళ్లిపోయాకా ఆమె మాత్రం అదే ఇంట్లో వుంటూ వస్తోంది. ఇదిలావుంటే, జనవరి 8 నుంచి 'జగ్గా జాసూస్' షూటింగ్‌కి రణ్‌బీర్ ఒక్కడే హాజరయ్యాడు. తాజాగా జనవరి 18 నుంచి కత్రినా కూడా షూటింగ్‌కి రావడం మొదలుపెట్టింది. అంతకుముందు కలిసి షూటింగ్‌కి వచ్చేవారు. కలిసే వెళ్లిపోయేవారు. లొకేషన్‌లో వున్నంతసేపు ఒక్కటే వ్యానిటీ వ్యాన్‌ని ఉపయోగించుకునేవారు. కానీ ఈ బ్రేకప్ తర్వాత ఇద్దరూ వేరుగా రావడం, వేర్వేరుగా వెళ్లిపోవడం కనిపించింది. అన్నింటికిమించి ఇంతకాలం రణ్‌బీర్‌తో కలిసి వ్యానిటీ వ్యాన్‌ని పంచుకున్న కత్రినా.. తాజాగా తన కోసం మరో వ్యానిటీ వ్యాన్‌ని తెప్పించుకుంది. లొకేషన్‌లో వున్నంతసేపు ఖాళీ సమయం అంతా అందులోనే గడిపింది. ఒకే ఒక్క సీన్ కోసం ఇద్దరూ కలిసి నటించినప్పటికీ.. అంతకుముందులా ఇద్దరూ కలిసి మాట్లాడుకోలేదు. కనీసం ఒకరివైపు మరొకరు చూసుకోనూలేదు.
వీళ్లిద్దరి వింత ప్రవర్తన చూసిన యూనిట్ సభ్యులు.. అంతలోనే ఇంత మార్పేంటి అని ఆశ్చర్యంపోతున్నారు. వెంకి పెళ్లి సుబ్బి చావుకొచ్చింది అన్నట్టు.. వీళ్ల బ్రేకప్ జగ్గా జాసూస్ మూవీ డైరెక్టర్ అనురాగ్ బసుని టెన్షన్ పెట్టిస్తోంది. షూటింగ్‌లోనే ఇలా ఎడమొహం పెడమొహం అన్నట్టుగా వుంటే ఇక ఈ ఇద్దరూ కలిసి సినిమాని ఎలా ప్రమోట్ చేస్తారనేది అనురాగ్ భయమట!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.